વલસાડમાં પત્રકાર ગુલઝાર ખાન ઉપર સલીમના માણસો દ્વારા કરાયેલા હીચકારા હુમલાના બીજા દિવસે પત્રકાર આલમમાં ઘેરો પ્રત્યાઘાતો પડ્યા હતા અને ગુલઝાર ખાનને અપાયેલી ધમકી અને હુમલા સબંધે ન્યાયીક તપાસ માટે અત્રેના મિડીયા એશોસીએશન દ્વારા રજૂઆત કરવામાં આવી હતી જીલ્લા પોલીસ વડાને વલસાડ મિડીયા અશોસીએશનના પત્રકારો દ્વારા અપાયેલા આવેદનપત્રમાં જણાવાયુ હતું કે દમણના કુખ્યાત સલીમ મેમણના ઇશારે તેના સાગરીતો દ્વારા થયેલા હિચકારા હુમલાને વખોડી કાઢવામાં આવે છે અને ન્યાયીક તપાસની માંગ કરવામાં આવે છે તેમજ ભવિષ્યમાં પણ જો આ પ્રકારે હુમલો કે હેરાનગતિ થશે તો પત્રકારો દ્વારા ગાંધીચીંધ્યા માર્ગે જલદ આંદોલન કરવામાં આવશે.